ঙ্গাগ-দ্বাং-ব্লো-ব্জাং-ছোস-ল্দান

ঙ্গাগ-দ্বাং-ব্লো-ব্জাং-ছোস-ল্দান (তিব্বতি: ངག་དབང་བློ་བཟང་ཆོས་ལྡན, ওয়াইলি: ngag dbang blo bzang chos ldan) (১৬৪২-১৭১৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ল্চাং-স্ক্যা হো-থোগ-থু উপাধিধারী বৌদ্ধ লামা ছিলেন। ঙ্গাগ-দ্বাং-ব্লো-ব্জাং-ছোস-ল্দান ১৬৪২ খ্রিষ্টাব্দে তিব্বতের আমদো অঞ্চলের গ্যি-দ্গে'ই-র্তা-ফ্যুগ (ওয়াইলি: g.yi dge'i rta phyug) নামক একটি শহরে জন্মগ্রহণ করেন। তার পিতা কেওয়াচাং এহার ছিলেন জাতিতে চৈনিক। তার মাতার নাম ছিল লো-ব্জা-থার-মো-ম্ত্শো (ওয়াইলি: lo bza thar mo mtsho)। চার বছর বয়স হলে বোদ-পা-ব্লা-র্গান (ওয়াইলি: bod pa bla rgan) নামক এক পুরোহিত তার নাম রাখেন দ্গে-'দুন-স্ক্যাব (ওয়াইলি: dge 'dun skyab)। ত্শুল-খ্রিম্স-র্গ্যা-ম্ত্শো ওয়াইলি: g.yi dge'i rta phyug) নামক দ্গোন-লুং-ব্যাম্স-পা-গ্লিং বৌদ্ধবিহারের (ওয়াইলি: dgon lung byams pa gling) অষ্টম প্রধান এবং চতুর্থ পাঞ্চেন লামা তাকে গ্রাগ্স-পা'-ওদ-জের (ওয়াইলি: grags pa 'od zer) নামক প্রথম ল্চাং-স্ক্যা হো-থোগ-থু উপাধিধারী বৌদ্ধ লামা্র পুনর্জন্ম রূপে চিহ্নিত করে থাং-রিং-থার-পা-গ্লিং (ওয়াইলি: thang ring thar pa gling) বৌদ্ধবিহারে নিয়ে যান, যেখানে ধর্মশিক্ষা শুরু হয়। নয় বছর বয়সে তিনি দ্গোন-লুং-ব্যাম্স-পা-গ্লিং বৌদ্ধবিহারে থার-মো-ব্ক্রা-শিস-র্গ্যাল-ম্ত্শান (ওয়াইলি: thar mo bkra shis rgyal mtshan) নামক এক লামার নিকট শিক্ষাগ্রহণ শুরু করেন। দুই বছর পরে পঞ্চম দলাই লামা তাকে মহাকরুণা সম্বন্ধে শিক্ষা প্রদান করেন। কুড়ি বছর বয়সে পঞ্চম দলাই লামা তাকে শিক্ষার্থীর শপথ প্রদান করেন ও তার নতুন নাম রাখেন ঙ্গাগ-দ্বাং-ব্লো-ব্জাং-ছোস-ল্দান। এরপর তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে 'ফ্রিন-লাস-ল্হুন-গ্রুব (ওয়াইলি: 'phrin las lhun grub) নামক ঐ মহাবিদ্যালয়ের সাতাশতম প্রধানের নিকট তিন বছর ধরে শিক্ষালাভ করেন। তেইশ বছর বয়সে পঞ্চম দলাই লামা তাকে ভিক্ষুর শপথ প্রদান করেন। এই সময় গোমাং মহাবিদ্যালয়ের আঠাশতম প্রধান ঙ্গাগ-দ্বাং-ব্লো-গ্রোস-র্গ্যা-ম্ত্শো (ওয়াইলি: ngag dbang blo gros rgya mtsho), দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে (ওয়াইলি: shar rtse) মহাবিদ্যালয়ে প্রধান ব্লো-ব্জাং-পে-মা (ওয়াইলি: blo bzang pe ma), ব্ক্রা-শিস-ল্হুন-পো বৌদ্ধবিহারের তন্ত্র মহাবিদ্যালয়ের প্রধান দ্কোন-ম্ছোগ-র্গ্যাল-ম্ত্শান (ওয়াইলি: dkon mchog rgyal mtshan) প্রভৃতি লামারা তার সর্বাপেক্ষা উল্লেখযোগ্য শিক্ষক ছিলেন। ১৬৮৭ খ্রিষ্টাব্দে তিনি তার শিক্ষক ঙ্গাগ-দ্বাং-ব্লো-গ্রোস-র্গ্যা-ম্ত্শোর (ওয়াইলি: ngag dbang blo gros rgya mtsho) সাথে বেজিং যাত্রা করে চিং সম্রাট কাংজির সাথে সাক্ষাৎ করেন। ১৬৮৮ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারের (ওয়াইলি: dgon lung byams pa gling) প্রধানের দায়িত্ব লাভ করেন। ১৬৯৩ খ্রিষ্টাব্দে তিনি চিং সম্রাটের আমন্ত্রণে দ্বিতীয়বার বেজিং যাত্রা করেন ও চার বছর সেখানে শিক্ষাদান করেন। ১৬৯৭ খ্রিষ্টাব্দে তিনি সম্রাটের প্রতিনিধি হয়ে লাসা শহরে ষষ্ঠ দলাই লামার অভিষেক অনুষ্ঠানে যোগ দেন। পরের বছর তিনি পুনরায় চীন যাত্রা করেন এবং আমৃত্যু সেখানে বসবাস করেন। ১৭০৬ খ্রিষ্টাব্দে সম্রাট তাকে ব্যাম্স-ব্র্ত্সেস-কুন-গ্যি-স্প্যি-বো-নাস-দ্বাং-ব্স্কুর-বা'ই-কুন-ম্খ্যেন-ব্লা-মা-ছেন-পো (ওয়াইলি: byams brtses kun gyi spyi bo nas dbang bskur ba'i kun mkhyen bla ma chen po) উপাধি এবং প্রচুর পরিমাণে সোনা উপহার দেন। ১৭১১ খ্রিষ্টাব্দে তিনি বেজিং শহরে পাদুন জিন বৌদ্ধবিহার স্থাপন করেন। Namgyal, Tsering (জুলাই ২০১২)। "The Second Changkya, Ngawang Lobzang Choden"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৭-৩০।